અશ્વિનનો એક કિસ્સો રોચક છે, પુસ્તક છપાયા બાદની સૌથી મોટી મથામણ તેના પ્રમોશનની હોય છે. અશ્વિનને આ આવડતુ નહતું. તેની જ્યારે પહેલી નોવેલ છપાઈ નહતી, ત્યારે તેને એક પ્રોફેસર મળ્યા. આ પ્રોફેસરે અશ્વિનને વકતવ્ય માટે ભાષણ લખવાનું જણાવ્યું. પહેલા તો અશ્વિને આનાકાની કરી પછી તુરંત તેણે વ્યસ્તતા વચ્ચે તેમને ભાષણ લખી દીધુ. જ્યારે અશ્વિનની પહેલી નોવેલ છપાઈ ત્યારે પ્રોફેસર તેને ફરી મળ્યા અને કહ્યું, તારી બુકના પ્રમોશનનું કંઈક કરી આપુ અશ્વિન… અશ્વિનબાબુ વિચારતા હતા એટલામાં પેલા પ્રોફેસરે અશ્વિન માટે ન્યૂઝપેપરમાં બુકના પ્રમોશનની વાત કરી લીઘી. તેનું કામ થઈ ગયુ.